વાર્તા સિંગર બનવા સંઘર્ષ કરી રહેલી ઈન્સિયા (ઝાયરા વસીમ)વાળી ‘સિક્રેટ સુપરસ્ટાર’થી ઊંધી છે. ‘સિક્રેટ સુપરસ્ટાર’માં ઈન્સિયાના અબ્બુ ચાહતા નહોતા કે દીકરી ફિલ્મ-મ્યુઝિક જેવી આડી લાઈનમાં જાય, જ્યારે અહીં પાર્ટટાઈમ ઓર્કેસ્ટ્રા સિંગર ફન્ને ખાન (અનિલ કપૂર) લાડલી દીકરી લતા (પિહુ સાંડ)ને સિંગર બનાવવા કંઈ પણ કરવા તૈયાર છે. લતાનો પ્રોબ્લેમ એ છે કે એ સ્થૂળ છે, જે આજના જમાનામાં સિંગર માટે, ખાસ કરીને ફિમેલ સિંગર માટે, સ્વીકાર્ય નથી. એ જ્યાં ઑડિશન આપવા જાય છે ત્યાં મજાકનો વિષય બની જાય છે. રાજકુમાર રાવ બન્યો છે, આદિર, ફન્ને ખાનનો દોસ્ત, જ્યારે ઐશ્વર્યા રાય છે આજની હૉટ પૉપસિંગર બેબીસિંહ. દીકરીને સિંગર બનાવવામાં જ્યારે બધી બાજુથી નિરાશા સાંપડે છે ત્યારે ફન્ને ખાન દોસ્ત આદિર સાથે મળીને એક પ્લાન બનાવે છે…